Document ID: 32012D0191

A BIZOTTSÁG VÉGREHAJTÁSI HATÁROZATA
(2012. április 10.)
az amiszulbróm, klórantraniliprol, meptildinokap, pinoxaden, ezüst-tioszulfát és tembotrion nevű új hatóanyagokra vonatkozó ideiglenes engedélyek tagállamok általi meghosszabbításának engedélyezéséről
(az értesítés a C(2012) 2259. számú dokumentummal történt)
(EGT-vonatkozású szöveg)
(2012/191/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 8. cikke (1) bekezdésének negyedik albekezdésére,
tekintettel a növényvédő szerek forgalomba hozataláról valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (2) és különösen annak 80. cikke (1) bekezdésének a) pontjára,
mivel:
(1)
Az 1107/2009/EK rendelet 80. cikke (1) bekezdésének a) pontja szerint a 91/414/EGK irányelvet továbbra is alkalmazni kell azon hatóanyagok esetében, amelyekről a 91/414/EGK irányelv 6. cikkének (3) bekezdése szerint 2011. június 14-e előtt határozatot fogadtak el.
(2)
A 91/414/EGK irányelv 6. cikkének (2) bekezdésével összhangban a Nissan Chemical Europe SARL vállalat 2006. márciusában kérelmet nyújtott be az Egyesült Királysághoz az amiszulbróm hatóanyagnak a 91/414/EGK irányelv I. mellékletébe történő felvételére vonatkozóan. A 2007/669/EK bizottsági határozat (3) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(3)
A 91/414/EGK irányelv 6. cikkének (2) bekezdésével összhangban a DuPont International Operations SARL vállalat 2007. februárjában kérelmet nyújtott be Írországhoz a klórantraniliprol hatóanyagnak a 91/414/EGK irányelv I. mellékletébe történő felvételére vonatkozóan. A 2007/560/EK bizottsági határozat (4) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(4)
A 91/414/EGK irányelv 6. cikkének (2) bekezdésével összhangban a Dow Agrosciences vállalat 2005. augusztusában kérelmet nyújtott be az Egyesült Királysághoz a meptildinokap hatóanyagnak a 91/414/EGK irányelv I. mellékletébe történő felvételére vonatkozóan. A 2006/589/EK bizottsági határozat (5) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(5)
A 91/414/EGK irányelv 6. cikkének (2) bekezdésével összhangban a Syngenta Ltd vállalat 2004. márciusában kérelmet nyújtott be az Egyesült Királysághoz a pinoxaden hatóanyagnak a 91/414/EGK irányelv I. mellékletébe történő felvételére vonatkozóan. A 2005/459/EK bizottsági határozat (6) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(6)
A 91/414/EGK irányelv 6. cikkének (2) bekezdésével összhangban az Enhold B.V. vállalat 2003. januárjában kérelmet nyújtott be Hollandiához az ezüst-tioszulfát hatóanyagnak a 91/414/EGK irányelv I. mellékletébe történő felvételére vonatkozóan. A 2003/850/EK bizottsági határozat (7) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(7)
A 91/414/EGK irányelv 6. cikkének (2) bekezdésével összhangban a Bayer CropScience AG 2005. novemberében kérelmet nyújtott be Ausztriához a tembotrion hatóanyagnak a 91/414/EGK irányelv I. mellékletébe történő felvételére vonatkozóan. A 2006/586/EK bizottsági határozat (8) megerősítette, hogy a benyújtott dosszié hiánytalan, és elvben megfelel az irányelv II. és III. mellékletében foglalt adat- és információszolgáltatási követelményeknek.
(8)
A dossziék hiánytalanságának megerősítésére azért volt szükség, hogy részletesen meg lehessen őket vizsgálni, és hogy a tagállamok a szóban forgó hatóanyagokat tartalmazó növényvédő szerekre - legfeljebb három évre szóló - ideiglenes engedélyeket adhassanak ki úgy, hogy azok egyben eleget tesznek a 91/414/EGK irányelv 8. cikkének (1) bekezdésében meghatározott feltételeknek, különösen ami az említett irányelvben meghatározott követelményeknek megfelelően a hatóanyagok és a növényvédő szerek részletes értékelésére vonatkozó feltételeket illeti.
(9)
A 91/414/EGK irányelv 6. cikke (2) és (4) bekezdésének megfelelően megtörtént az említett hatóanyagoknak a kérelmezők által javasolt felhasználási módok tekintetében az emberi egészségre és a környezetre gyakorolt hatásainak értékelése. A referens tagállamok a következő időpontokban nyújtották be a Bizottsághoz a hatóanyagokra vonatkozó értékelő jelentésük tervezetét: 2008. július 15. (amiszulbróm), 2009. február 11. (klórantraniliprol), 2006. október 25. (meptildinokap), 2005. november 30. (pinoxaden), 2005. november 9. (ezüst-tioszulfát) és 2007. február 2. (tembotrion).
(10)
Miután a referens tagállamok benyújtották értékelő jelentésük tervezetét, szükségesnek bizonyult, hogy a kérelmezőktől további információkat kérjenek, majd a kapott információkat a referens tagállamok megvizsgálják, majd benyújtsák az értékeléseiket. A dossziék vizsgálata ezért még folyamatban van, és nincs mód arra, hogy az értékelés a 91/414/EGK irányelvben előírt és a 2010/353/EU bizottsági határozattal (9) (amiszulbróm, klórantraniliprol, meptildinokap, pinoxaden), illetve a 2010/149/EU bizottsági határozattal (10) (ezüst-tioszulfát és tembotrion) összefüggésben értelmezett határidőre befejeződjön.
(11)
Mivel az értékelés során mindeddig nem merült fel közvetlen aggodalomra okot adó körülmény, a tagállamok számára lehetővé kell tenni, hogy a kérdéses hatóanyagokat tartalmazó növényvédő szerekre kiadott ideiglenes engedélyeket a 91/414/EGK irányelv 8. cikkének rendelkezéseinek megfelelően 24 hónappal meghosszabbítsák annak érdekében, hogy a dossziék vizsgálata folytatódhasson. Az amiszulbrómnak, a klórantraniliprolnak, a meptildinokapnak, a pinoxadennek, az ezüst-tioszulfátnak és a tembotrionnak az 1107/2009/EK rendelet 13. cikkének (2) bekezdése szerinti esetleges jóváhagyásáról szóló határozathoz szükséges értékelés és döntéshozatali folyamat várhatóan 24 hónap alatt lezárul.
(12)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A tagállamok az amiszulbróm, a klórantraniliprol, a meptildinokap, a pinoxaden, az ezüst-tioszulfát és a tembotrion hatóanyagot tartalmazó növényvédő szerek ideiglenes engedélyeit legkésőbb 2014. május 31-ig meghosszabbíthatják.
2. cikk
Ez a határozat 2014. május 31-én hatályát veszti.
3. cikk
Ennek a határozatnak a tagállamok a címzettjei.
Kelt Brüsszelben, 2012. április 10-én.

Labels: 3
6